ನಿಹಾರಿಕಾ ಕೊನಿಡೆಲಾ (ಜನನ ೧೮ ಡಿಸೆಂಬರ್ ೧೯೯೩) ಒಬ್ಬ ಭಾರತೀಯ ಚಲನಚಿತ್ರ ನಟಿ, ನರ್ತಕಿ ಮತ್ತು ದೂರದರ್ಶನ ನಿರೂಪಕಿ. ಇವರು ತೆಲುಗು ಸಿನೆಮಾ ಮತ್ತು ತಮಿಳು ಚಿತ್ರರಂಗದ ಕೃತಿಗಳಿಗೆ ಹೆಸರುವಾಸಿಯಾಗಿದ್ದಾರೆ. ಇವರು ೨೦೧೬ ರಲ್ಲಿ ಓಕಾ ಮನಸು ಚಿತ್ರದ ಮೂಲಕ ಚಲನಚಿತ್ರಕ್ಕೆ ಪಾದಾರ್ಪಣೆ ಮಾಡಿದರು. == ಆರಂಭಿಕ ಜೀವನ == ಕೊನಿಡೆಲಾ ಅವರು ನಟ ಮತ್ತು ನಿರ್ಮಾಪಕರಾದ ನಾಗೇಂದ್ರ ಬಾಬು ಅವರ ಪುತ್ರಿ. ಇವರು ನಟರಾದ ಚಿರಂಜೀವಿ ಮತ್ತು ಪವನ್ ಕಲ್ಯಾಣ್ ಅವರ ಸೋದರ ಸೊಸೆ. ಆಕೆಯ ಸಹೋದರ ವರುಣ್ ತೇಜ್ ಮತ್ತು ಸೋದರಸಂಬಂಧಿಗಳಾದ ರಾಮ್ ಚರಣ್ ಮತ್ತು ಸಾಯಿ ಧರಮ್ ತೇಜ್ ಕೂಡ ಟಾಲಿವುಡ್ ನ ನಟರು. == ವೃತ್ತಿ == ಕೊನಿಡೆಲಾ ಅವರು ನಟಿಯಾಗಿ ವೃತ್ತಿಜೀವನವನ್ನು ಮುಂದುವರಿಸುವ ಮೊದಲು ತೆಲುಗು ಭಾಷೆಯ ದೂರದರ್ಶನದಲ್ಲಿ ನಿರೂಪಕರಾಗಿದ್ದರು. ಇಟಿವಿ ನೆಟ್‌ವರ್ಕ್‌ನಲ್ಲಿ ಪ್ರಸಾರವಾಗುವ ಧೀ ಜೂನಿಯರ್ ೧ ಮತ್ತು ಧೀ ಜೂನಿಯರ್ ೨ ವಿಭಾಗಗಳಿಗಾಗಿ ಅವರು ಧೀ ಅಲ್ಟಿಮೇಟ್ ಡ್ಯಾನ್ಸ್ ಶೋ ಆಯೋಜಿಸಿದ್ದರು. ಅವರು ಪಿಂಕ್ ಎಲಿಫೆಂಟ್ ಪಿಕ್ಚರ್ಸ್ ಎಂಬ ಬ್ಯಾನರ್ ಅಡಿಯಲ್ಲಿ ತೆಲುಗು ವೆಬ್-ಸರಣಿ ಮುದ್ದಪ್ಪಪ್ಪು ಅವಕೈ ಅಭಿನಯಿಸಿದರು ಮತ್ತು ನಿರ್ಮಿಸಿದರು. ಈ ಸರಣಿಯು ಯೂಟ್ಯೂಬ್‌ನಲ್ಲಿ ಬಿಡುಗಡೆಯಾಗಿದ್ದು ಪ್ರೇಕ್ಷಕರಿಂದ ಉತ್ತಮ ಪ್ರತಿಕ್ರಿಯೆ ವ್ಯಕ್ತವಾಯಿತು. ಸೆಪ್ಟೆಂಬರ್ ೨೦೧೫ ರಲ್ಲಿ, ಅವರು ಓಕಾ ಮನಸು ಎಂಬ ಚಿತ್ರಕ್ಕೆ ಸಹಿ ಹಾಕಿದರು. ಮತ್ತು ನಟಿಯಾಗಿ ಪಾದಾರ್ಪಣೆ ಮಾಡಿತು. ಅವರ ಇತ್ತೀಚಿನ ಚಿತ್ರ ಸೂರ್ಯಕಾಂತಂ ಬಾಕ್ಸ್ ಆಫೀಸ್ ನಲ್ಲಿ ಉತ್ತಮ ಸಾಧನೆ ಮಾಡಲಿಲ್ಲ, ಕೇವಲ 3 ಕೋಟಿ ಗಳಿಸಿದೆ. == ಚಿತ್ರಕಥೆ == == ಉಲ್ಲೇಖಗಳು ==